CELEX: 32021D0470
Language: fi
Date: 2021-03-18 00:00:00
Title: Neuvoston päätös (YUTP) 2021/470, annettu 18 päivänä maaliskuuta 2021, Euroopan unionin erityisedustajan nimittämisestä Belgradin ja Pristinan välistä vuoropuhelua ja muita Länsi-Balkanin alueellisia kysymyksiä varten annetun päätöksen (YUTP) 2020/489 muuttamisesta

19.3.2021   
               
               
                  FI
               
               
                  Euroopan unionin virallinen lehti
               
               
                  L 96/13
               
            
         NEUVOSTON PÄÄTÖS (YUTP) 2021/470,
         annettu 18 päivänä maaliskuuta 2021,
         Euroopan unionin erityisedustajan nimittämisestä Belgradin ja Pristinan välistä vuoropuhelua ja muita Länsi-Balkanin alueellisia kysymyksiä varten annetun päätöksen (YUTP) 2020/489 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi Miroslav LAJČÁKin nimittämisestä Euroopan unionin erityisedustajaksi, jäljempänä ’erityisedustaja’, Belgradin ja Pristinan välistä vuoropuhelua ja muita Länsi-Balkanin alueellisia kysymyksiä varten 2 päivänä huhtikuuta 2020 päätöksen (YUTP) 2020/489 (1), jota on muutettu neuvoston päätöksellä (YUTP) 2020/1313 (2). Erityisedustajan toimeksianto päättyy 31 päivänä maaliskuuta 2021.
                  
               
                     (2)
                  
                  
                     Erityisavustajan toimeksiantoa olisi jatkettava edelleen 17 kuukaudella ja uusi rahoitusohje olisi vahvistettava 1 päivänä huhtikuuta 2021 alkavalle ja 31 päivänä elokuuta 2022 päättyvälle kaudelle.
                  
               
                     (3)
                  
                  
                     Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2020/489 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           Euroopan unionin erityisedustaja
                           Jatketaan Miroslav LAJČÁKin toimeksiantoa Belgradin ja Pristinan välistä vuoropuhelua ja muita Länsi-Balkanin alueellisia kysymyksiä varten nimitettynä Euroopan unionin erityisedustajana, jäljempänä ’erityisedustaja’, 31 päivään elokuuta 2022. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päätetään aikaisemmin.”
                        
                     
                  
                        2)
                     
                     
                        Lisätään 5 artiklan 1 kohtaan alakohta seuraavasti:
                        ”Erityisedustajan toimeksiantoon liittyviin menoihin tarkoitettu rahoitusohje 1 päivänä huhtikuuta 2021 alkavalle ja 31 päivänä elokuuta 2022 päättyvälle kaudelle on 2 580 000 euroa.”
                     
                  
                        3)
                     
                     
                        Korvataan 13 artiklan toinen virke seuraavasti:
                        ”Erityisedustaja esittää korkealle edustajalle, neuvostolle ja komissiolle toimeksiannossa saavutettua edistymistä koskevia säännöllisiä kertomuksia ja kattavan lopullisen kertomuksen toimeksiannon toteuttamisesta viimeistään 31 päivänä toukokuuta 2022.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä maaliskuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös (YUTP) 2020/489, annettu 2 päivänä huhtikuuta 2020, Euroopan unionin erityisedustajan nimittämisestä Belgradin ja Pristinan välistä vuoropuhelua ja muita Länsi-Balkanin alueellisia kysymyksiä varten (EUVL L 105, 3.4.2020, s. 3).
         
            (2)  Neuvoston päätös (YUTP) 2020/1313, annettu 21 päivänä syyskuuta 2020, Euroopan unionin erityisedustajan nimittämisestä Belgradin ja Pristinan välistä vuoropuhelua ja muita Länsi-Balkanin alueellisia kysymyksiä varten annetun päätöksen (YUTP) 2020/489 muuttamisesta (EUVL L 308, 22.9.2020, s. 4).